
Доня Барбара, Епизод 148
Участници:
Мъже:
Жени:

Сантос
Барбара
Мухикита
Сесилия
Кармелито
Марисела
Антонио
Алта Грасия
Мария Ниевес
Хеновева
Косме
Федерика

Мелесио
Еустакия

Хуан Примито
Хосефа
д-р Ариас
Касилда
Сапо
Жена 1
Факундо
Пахароте
Андрес
Гонсало
Тигър
Мъж 1-2
Марисела
Извини ме, не исках да прозвучи така. v
Гонсало
Когато говорим за тези неща, няма нужда да се извиняваш, Марисела. Аз ще съм до теб независимо какво искаш. 

Марисела
Искам да се опитам да забравя колко нещастна бях...

Гонсало
Точно това трябва да направиш - да забравиш за всичко....

Марисела
Да....Помогни ми, помогни ми, Гонсало.

Гонсало
Нищо не може да ме направи по-щастлив от това да ти помогна, Марисела. Това искам най-много от всичко на света. 

Сантос
Как беше като се събуди?
Хеновева
Беше щастлива. Говореше само за теб. Тръгна си доволна, но после...не се върна. 

Сантос
Кармелито, видял си я да тича към лодката, нали?

Кармелито
Да, господине. Тичаше като луда, за да се качи. Успя тъкмо преди лодката да тръгне. 
Сантос
Сигурно с Барбара са се скарали. Какъв съм идиот! Защо винаги става така, когато всичко е наред между нас? v Трябва да разреша този проблем вече. 

Барбара
Няма да го търся повече. Ще направя каквото ми каза. Ще го накарам да ме желае. Където и да отиде, ще вижда мен, ще вижда следите ми, аромата ми. 

Еустакия
Точно така, да, остави го да те усеща навсякъде. 

Барбара
Ще направя така, че името ми да кънти в ушите му всеки ден. v Ще го накарам да се нуждае от мен...а аз – да нямам нужда от него. v Това бебе е негово...ще ми послужи като магнит. Синът на Сантос Лусардо и Барбара Гуaймаран...ще получи...най-пищното кръщене в цялата околия. Ще бъде най-обичаното бебе...Бавачке, когато оздравееш, ще отиде в Сан Фернандо и ще купя най-хубавите, най-изисканите бебешки дрешки. Така е...ще подредя стаята на бебето така че да подхожда на един принц. Сантос Лусардо ще се годрее с мен. Ще се изуми каква майка може да бъде Барбара Гуимаран...

Сантос
Не може да си толкова далеч, Марисела. Не и след всичко, което се случи между нас....онези прекрасни нощи, които прекарахме заедно. V Аз няма да ги забравя, слънчице...Ще те намеря отново и никога няма да спра да те търся. Дори и да си мислиш най-лошото за мен, аз ще продължа да се боря за любовта ни...
Гонсало
Защо млъкна така изведнъж?

Марисела
Искам да те попитам нещо, но не знам как да започна. 

Гонсало
Най-добре започни от начало. 
Марисела
Искам да те помоля да бъдеш търпелив с мен. Знам че вече имаше достатъчно търпение, но сега ще те помоля да го направиш още веднъж. 

Гонсало
Само това ли искаш от мен?

Марисела
Да, това е. 

Гонсало
Не се тревожи, Марисела. Аз не бързам за никъде. Аз наистина държа на теб. Това за мен не е някаква игричка или флирт. Аз ще чакам докато свикнеш с мен. Искам само да ми имаш доверие...и да забравиш всичко, което ти се случи преди да дойдеш  в Сан Фернандо. Мисли за животът, който можем да прекараме заедно...заедно, Марисела.

Марисела
Ще се опитам...но само това мога да ти обещая, да опитам. v
Гонсало
Свършено е с теб, Сантос. Не знам какво си направил, но ти благодаря...

Хеновева
Животно! За малко да ме блъснеш!
Пахароте
Да не съм врачка да знам откъде ще се появиш?

Хеновева
Дръпни се, Пахароте. Излез от кухнята ми. Нямаш работа тук. 

Пахароте
Как така да нямам работа тук? В тази кухня се намират най-вкусните неща в Прогресо. 

Хеновева
Стига! Лъжец такъв. 

Пахароте
Защо ме обиждаш, Хеновева? Няма от какво да ревнуваш. За мен ти си единствената...

Хеновева
Стига с тези глупости. Видях те да сваляш сестрата на Мондрагон. 

Пахароте
Недей така, любов моя. 

Хеновева
Пусни ме!

Пахароте
За мен си единствена...

Хосефа
Здрасти, Тигре. v Е, няма ли поне да ме поздравиш?
Жена 1
Кои са тези, Тигре? Приятелки ли са ти?

Тигър
От града са. Стига, не гледай натам. 

Хосефа
Значи така, Тигре, не искаш и да ни погледнеш? 

Федерика
Ще видиш като дойдеш в петък вечер. Ще те таксуваме двойно заради това поведение. 

Пахароте
Какво ти става, ябълчице?

Хеновева
Не мога да забравя това, че си похотлив и безсрамен. 
Пахароте
Да, обаче не можеш да ми устоиш. Ела тук, любов моя. Приятели ли сме или не сме?

Хеновева
Там е проблемът, Пахароте. Тази работа с обичащите се приятели, които имат бъдеще няма да мине пред мен...и знаеш ли защо? Защото ти си един лъжец! 

Пахароте
Аз?

Хеновева
Да, същият. Ти сваляш всяка, която мине пред очите ти. И да не е така, пак се държиш прекалено приятелски с жените. Няма да стане, защото аз не съм като тях. Така че не ме търси докато не си наясно какво можеш да ми дадеш...нещо, което да ми харесва повече. 

Пахароте
Но...но за какво нещо говориш?

Хеновева
Близост? Отдаване? Брак? v Ето....виж каква глупава физиономия правиш. Изобщо не си и помислял за това, нали? Знаеш ли каква съм – една идиотка...беше много глупаво да те оставя да ме убедиш...да ти се отдам. Дядо беше прав...не само златото блести. v Не се смей, идиот такъв, говоря ти сериозно. Колкото по-сериозна е болестта, толкова по-голямо е хапчето.Така че не разчитай да мен. Не очаквай нищо вече....докато не ми кажеш това, което искам да чуя. Махай се от тук! Махай се. 

Барбара 
Знаеш ли, че имаш много хубав татко? Той е най-красивият и най-силният мъж тук. v С мама имат най-силната любов на света. Изпълнена със страст, от деня, в който се запознахме. Още преди да дойде тук, аз го усещах до себе си, а той изпитваше същото...и знаеш ли какво? Той понякога забравя...но след това си признава. Майка ти никога не е обичала друг повече и никога няма да обича. v Затова той ще се върне, съвсем скоро...и тримата ще бъдем заедно. Ще те слагаме да си лягаш нощем. Тримата, любов моя...баща ти, ти и аз. v
Сантос
Добър вечер.
Мъж 1
Добър вечер. Мога ли да ви помогна?

Сантос
Вижте...казвам се Андрес Пардо и съм приятел на комисаря. Идвам да се видя с него. 

Мъж 1
Имате ли уговорена среща? 

Сантос
Не, не, но съм сигурен, че той ще се радва да ме види. 

Мъж 1
Извинете ме моля. 

Сантос
Благодаря. V 
Гонсало
Андрес? По това време? Какво иска?

Мъж 1
Да говори с вас, господине.

Марисела
Странно. Мислиш ли, че нещо може да е станало с бебето на Хосефина?

Гонсало
Не. Сигурно е заради вестника в Прогресо. Пусни го.

Сантос
Добър вечер. 

Гонсало
Трябваше да се досетя. Защо си тук по това време и лъжеш, че си Андрес? 

Сантос
Имаше голяма вероятност да не ме пуснат ако знаеха че съм аз. 

Гонсало
Махай се от тук!

Сантос
Изгони ме. Хайде, накарай пазача да ме изведе насила, за да види Марисела що за човек си. V 
Марисела
Моля ви, не се карайте.

Гонсало
Той е дошъл тук, за да се кара. 

Сантос
Не съм дошъл да говоря с теб, още по-малко пък да се караме. Вече знам, че Гонсало комисарят не е същият човек, когото познавах преди. Личи си, че властта те е променила и си забравил онези идеали, за които се бореше толкова, нали?

Гонсало
Стига, стига! Престани с речите и кажи за какво си дошъл. 

Сантос
Да говоря с Марисела...

Гонсало
Е, съжалявам тогава, тя не иска да говори с теб. 

Сантос
Остави я сама да отговаря! v Марисела, моля те, нека да поговорим. 

Гонсало
Не се приближавай! Какво, ще ме удариш ли?

Сантос
Остави я на мира!

Гонсало
Мога пак да те пратя в затвора ако искаш?

Марисела
За Бога, стига вече,стига. Държите се като пълни идиоти. Сантос, ела, ела тук. Да поговорим отвън, искаш ли? Хайде. 

Сантос
Ти си предател, Гонсало. Гади ми се от теб. 

Гонсало
А аз те съжалявам. V 
Марисела
Не беше редно да идваш, камо ли да се преструваш на Андрес. Не бива така.

 Сантос
Марисела, трябваше да говоря с теб. Трябваше да ти обясня....
Марисела
Казах ти, не искам повече обяснение. Прави каквото искаш с живота си. Аз искам да оправя своя. 

Сантос
Марисела, ти си моят живот!

Марисела
Твоят живот е до майката на детето ти. 
Сантос
Марисела, знам, че говориш така само защото си ни видяла в млекарницата. Аз не съм виновен, че тя ме прегърна. Да я изгоня ли?

Марисела
Не искам да говоря повече за това, защото не ме интересува....нито тя, нито ти. Знаеш ли, върви си, искам да поспя, изморена съм. Сбогом. 
Сантос
Марисела! Обичам те! v Ей, приятел...

Мъж 1
Да, господине. 

Сантос
Искаш ли да изкараш малко лесни пари?

Мъж 1
Какво имате предвид?

Сантос
Не се тревожи, няма нужда да нараняваш някого или да извършваш престъпление. 

Касилда
Госпожице Сесилия, тези кутии си стоят така откакто ни ги изпратиха от столицата...а тези ги пратиха от Алтамира. 
Сесилия
Да, Касилда...толкова много спомени. Представяш ли си, това са книгите ми от времето, когато аз бях ученичка. Виж, „Дамата с камелиите”!
Касилда
Всичките тези книги ли сте изчели?

Сесилия
Не, не...някой бяха на баща ми...някои са мой, да. Много от тези книги са на майката на Сантос, сестра ми. Но повечето книги принадлежат на семейство Лусардо, семейството на Сантос. Кълна се, не знам какво да правя с тях. 

Касилда
Не знам, с толкова много книги може да отвориш библиотека...

Сесилия
Касилда! Библиотека, библиотека! Тук, в Прогресо! Тук няма библиотека. Ти си гений!

Касилда
Аз?

Сесилия
Да! С всичките тези книги ще отворим библиотека. Ти си невероятна! 

Касилда
Невероятна? v
Сесилия
Ето, четиредесет книги на стена. v Трябват ни четири лавици за всяка стена. Ще ги дариш, нали?

Сантос
Да, разбира се. 

Гонсало
Искам да разбереш, че няма да излезе по-скъпо...

Антонио
Но хората са ги купили...

Гонсало
Така ще бъде, точка. 

Андрес
Това е кабинетът, а тук пишем новините. Какво ще кажеш? v
Сантос
Честито. 

Андрес
Благодаря. 

Надпис
Две седмици по-късно

 (в библиотеката)

Д-р Ариас
Каква чудесна идея...първата библиотека в Прогресо. Не мога да повярвам. 

Сесилия
Повярвай. Повечето от книгите са на семейство Лусардо. Сантос ги дари. 

Сантос
Е, по-добре да стоят тук, отколкото да бъдат изядени от молците. Сега ще послужат на хората. 

Д-р Ариас
Е, кога е откриването? 

Мухикита
Мисля, че би било добра идея да се възползваме от патронния празник. 

Сантос
Може би...но да не забравяме, че трябва да открием и млекарницата. 

Андрес
Току-що отпечатахме първия брой на „Глас”, вестникът на Пргресо. 

Сантос
Така ли?
Андрес
Вестникът ще казва истината и нищо друго освен цялата истина. 

Д-р Ариас
Отлично!

Сесилия
Това е чудесно!

Д-р Ариас
Прогресо прогресира!
Андрес
Ето този човек е виновен....Сантос Лусардо. 

Сантос
Не, не, това е заслуга на усилията на всички. 

Сесилия
Ще спреш ли да скромничиш, моля те? Всички знаем, че причината за всички подобрения в този град си ти. v Сигурна съм, че майка ти гледа от небето и се гордее с теб...и аз също!

Барбара
Как си, бавачке?
Еустакия
Малко ми е студено. 

Барбара
Да видим... 

Еустакия
Каква е тази физиономия?

Барбара
Заради снимката....само Сапо остана...

Мъж 1
Госпожице, мога ли да вляза?
Марисела
Имам нещо за вас. Личи си, че вашият приятел много ви обича. Простете за коментара. Извинете ме. V 
Гонсало
Така ли изпълняваш обещанията си? Нали каза, че искаш да го забравиш? V 
(фоногр.)
Марисела
Шпионираш ли ме? 

Гонсало
Не...няма нужда да те шпионирам за да знам, че Сантос ти носи цветя и бележки всеки ден, а ти ги приемаш. 

Марисела
Това си е моя работа. 

Гонсало
Но нали каза, че ще се опиташ да го забравиш...

Марисела
Това е едно цвете!

Гонсало
Да, но едно цвете може да значи много неща, Марисела. Това, че приемаш абсурдните подаръци на Сантос значи че все още имаш чувства към него. v Мисля, че е най-добре да го изхвърлиш. 

Марисела
Да не си го докоснал! Цветето си е мое и ще правя с него каквото си искам. 

Еустакия
Скъсай тази снимка, Барбарита...Затвори тази страница от живота си. Започни нов живот, по-хубав, с детето, което чакаш. 

Барбара
Това и ще се опитам да направя. Уча се да живея ден за ден...отначало, на чисто...чакам бебето и голямата си любов...но не ме карай да забравям, бавачке. Имам нужда да се оттърва от този негодник, за да се освободя от цялата тази болка. Всички платиха с живота си...и Сапо няма да бъде изключение. 

Гонсало
Чуй ме внимателно, защото няма да повтарям...

Мъж 1
Да, господине. 

Гонсало
Ако видя, че още веднъж си донесъл цветя на Марисела, ще те уволня веднага. И ти гарантирам, че никога повече няма да работиш за правителството. Разбра ли ме?

Мъж 1
Да, господине. 

Гонсало
Изчезвай.

Мъж 1
Простете, господине. 

Факундо
Ето всичката информация, която поискахте за Гонсало Зулоага. 
Сапо
Какво интересно си научил за него?

Факундо
Много неща, но най-вече дългия списък с лични взаимоотношения. Открих, че имаме много добър общ приятел. 

Сапо
Така ли? Кой е това?

Факундо
Министърът на комуникациите. Марсело Ферари и Зулоага са много добри приятели. 

Сапо
Това е много интересно, Факундо!

Факундо
И аз така мисля. Искате ли от нас да направим нещо?

Сапо
Да...да, да, да, да. Свържете се с министър Ферари и уредете лична среща със Зулоага. v Време е да се запознаем с богаташчето на мама и тате. 

Гонсало
Антонио, какво имаме по програма тази седмица?

Антонио
Веднага ще проверя. 

Гонсало
Дано няма нищо наложително. Искам да отида на почивка с Марисела. 

Антонио
Имаме няколко събития свързани с годишнината на Прогресо. Поканен сте на няколко откривания...най-важното от тях е новата млекарница на Асоциацията на земевладелците. 

Гонсало
Нещо друго?

Антонио
Освен това предстои откриване на градска библиотека и местния вестник. 

Гонсало
Вестник в Прогресо? Как е възможно? Изобщо не съм го обсъждал с Андрес. Как е успял? 
Антонио
Изглежда са получили помощ от другаде, защото ние не сме им помагали. 
Гонсало
Ако имаш предвид финансовата помощ, за която Сантос помоли, аз вече изпратих документите за експертен анализ. 
Антонио
Няма защо да лъжеш, Гонсало. Документите, които Сантос ти даде събират прах в чекмеджето. v
Барбара
Как е тя, докторе? По-добре ли е? Кажете, че е добре. 

Д-р Ариас
Доня Барбара, не мога да ви лъжа. Еустакия не се подобрява...и аз...очаквам да се влоши. v
Барбара
Не, не говорете така, докторе. Сигурно може да се направи нещо. Кажете ми какво и ще направя всичко за да я спася, дори ако трябва да я заведа на другия край на света и да платя най-скъпото лечение...каквото и да е, каквото и да е. 

Д-р Ариас
Е, Доня Барбара, единственото, което можем да направим са няколко изследвания, доста специални...но те трябва да се направят в Сан Фернандо. Там разполагат с подходящото оборудване. 

Барбара
Тогава ще я отведем там...щом се налага. Но моята бавачка няма да ме изостави...моята бавачка няма да ме изостави. 

Гонсало
Антонио, как смееш да твърдиш, че не съм изпратил тези документи?

Антонио
Никой друг освен теб не може да ги е оставил там. 

Гонсало
Тогава как точно видя, че са в чекмеджето? 

Антонио
Търсех те, но теб те нямаше, а чекмеджето беше отворено и случайно ги видях вътре. 

Гонсало
Слуайно друг път! Лъжеш! Вече взе да си пъхаш носа в личните ми дела, Антонио. 

Антонио
Не ме обвинявай...говори каквото си искаш, но си признай, че не искаш да имаш нищо общо с Прогресо...още по-малко със Сантос Лусардо. 

Гонсало
Какви са тези глупости?

Антонио
Не са глупости, Гонсало. Оставяш се ревността да ти влияе, а това не е правилно. 

Гонсало
За каква ревност говориш? Да не си полудял, Антонио? 

Антонио
Видях те да се караш на горкия пазач, защото не можеш да понесеш мисълта, че Сантос изпраща цветя на Марисела. 

Гонсало
Говориш пълни глупости, Антонио! Сега пък излиза, че ревнувам...и да беше така, не е твоя работа да се месиш. Ти трябва да си мълчиш и да изпълняваш заповедите ми. 

Антонио
Не, няма да си мълча и винаги ще си държа очите отворени за това, което виждам...особено когато мамиш Сантос Лусардо, който ми е като брат. Защото приятелите и семейството ми винаги са били над работата. Щом не ти харесва, можеш да предложиш моето място на някого, който ще си мълчи и ще изпълнява. 

Марисела
Карате ли се? Защо? v Какво става?

Сантос
Марисела обича манго, нали Хуан Примито? 

Хуан Примито
Да, господин Сантос, много. 
Сантос
Мислех да отида до Сан Фернандо и да й занеса манго, но...Сесилия ми каза, че Марисела е в лошо насторение и трябва да почакам. Ти какво мислиш?

Хуан Примито
Почакайте. Когато моята красавица е ядосана, тя обича да стои сама. Побеснява, когато някой я безпокои. Но господин Сантос, аз мисля, че тя ще се върне. 

Сантос
Да, и аз се надявам, че ще си дойде един ден, Хуан Примито. Така мисля...

Хуан Примито
Господин Сантос, ако не се върне скоро, можем ли ние да й занесем някое манго за да я зарадваме? Господин Сантос, ще ме заведете ли го Сан Фернандо, за да видя моята красавица?

Сантос
Разбира се, Хуан Примито. Обещавам ти, че ще отидем на гости на Марисела и ще й занесем много мангота...ще идем двамата. 

Гонсало
Не, не се караме, Марисела. Антонио, прав си. Не съм те наел за да си мълчиш и да ме слушаш, а за да ми помагаш. Оценявам това, че ми отвори очите. Моля те, приеми извиненията ми. Гарантирам ти, че това няма да се повтори. 

Антонио
Гонсало, може ли да си тръгна по-рано днес? Лусия не се чувства много добре. 

Гонсало
Разбира се, Антонио....не очаквам да се случи кой знае какво. 

Антонио
Извинете ме. 

Марисела
Няма ли да ми кажеш за какво се карахте?

Антонио
За нищо, нищо особено, Марисела. 

Марисела
Не изглеждаше така.

Гонсало
Нищо непоправимо и нищо, което да не мога да забравя, когато си до мен. 

Алта Грасия
Дядо...така ли ще стоиш, без да хапнеш? 
Мелесио
Казах ти, не съм гладен! Много ме разочарова, млада госпожице. 

Алта Грасия
Но защо? Какво съм направила?

Мелесио
Държиш се като глупачка, това си направила. Трябва да имаш уважение към себе си. V 
Хеновева
Защо й говориш така, дядо?

Мелесио
Ето...ето затова. Проклетата птица пак пее. Но явно има защо, сигурно внучката ми е бременна. Ще взема пушката, ще я гръмна тази птица! 

Хеновева
Дядо!

Мелесио
Къде ми е пушката?

Мелесиа
Дядо! Божичко, свирецът пак се чува. Значи пее за Алта Грасия...
Еустакия
Барбарита, защо ме водиш в тази скъпа и студена болница? Да си вървим. 

Барбара
Лежи спокойно и не се оплаквай повече. Това е много добра болница, въпреки че не си личи. Тук работят много добри професионалисти. 

Еустакия
На мен нищо ми няма, казах ти вече. Каквото и да ми има, може да се излекува с мазило от билки. 

Барбара
Не и този път. Не, Еустакия, няма да използваме билки. Този път си на лечение, и то доста напреднало. Искам да оздравяваш и да укрепваш много бързо. 

Еустакия
Каква си ми ината...

Барбара
Не е това, бавачке. Не разбираш ли, че трябва да ми помагаш с бебето? Няма кой друг, дори баща му не иска да припари до мен, все едно съм чумава. Обвиняват ме за всичко лошо, което се е случило. Бавачке, моля те, не се натъжавай. Нямам нужда от никого другиго, освен теб. Ти си ми като...ти си ми майка! С теб ще се изправим пред този свят и ще отгледаме това бебе, нали?

Еустакия
Да, Барбарита.

Барбара
Затова искам да оздравяваш и да ме слушаш, чуваш ли? Така че успокой се и си почивай, бавачке. v 

Мъж 1
Госпожице, хората, които имат час в 5 са тук. 

Марисела
Чудесно. Поканете ги да влязат. 

Мъж 1
Насам моля. 

Сапо
Виж ти кой бил тук. V Не мислиш ли, че е прекрасна, Факундо? Запознахме се преди време в един магазин. Това момиче е примерно...не иска да приема подаръци. Недружелюбна и арогантна... Напомня ми на някого, с когото се запознах преди много време. На една жена, която така и не забравих...и която трябваше да обуздая с любовта си. v Какво...нямаш думи от радост? Нищо ли няма да кажеш, кукличке?

Марисела
Да...как сте, господине? Фидел Кастел ли се казвате?

Сапо
Да...

Марисела
Добре, господин Кастел, ще се радвам ако спазвате официален тон и ме наричате госпожица Баркеро. 

Антонио
Има ли проблем, Марисела?

Марисела
Не, никакъв. Тези господа имат среща с Гонсало. Той ви очаква. 

Антонио
Добре. Заповядайте. 

Сапо
Извинете ме...госпожице Баркеро. v
Марисела
Гнусен дядка! Свиня!

Гонсало
Радвам се да се запознаем, господин Кастел. Приятно ми е. Чух се с Марсело, нашият общ приятел. Той ми се обади рано днес и ми каза да се погрижа за всички ваши въпроси. 

Сапо
Министърът...добър приятел и много щедър човек. Като вас...

Гонсало
Благодаря ви. Антонио, ще помолиш ли да ни донесат кафе?

Антонио
Да, веднага. Извинете ме. 

Гонсало
Седнете моля. Какво мога да направя за вас?

Сапо
Това е визита от уважение, за да можем да се запознаем и да завържем приятелски контакти...господин губернатор.
Гонсало
Не, не, не. Аз не съм губернаторът. Аз съм само комисар на правителството до изборите. 

Сапо
(възкл.) Все още не сте....но можете да станете, господин Зулоага. Съвсем скоро ще сте управник на областта, нали това искате?

Косме
Затова се надявах толкова. Гонсало ми каза, че ще ми помогне да открия своя собствена строителна компания. 

Кармелито
Господарят каза, че ще ти помогне, така че разчитай на него, защото господарят винаги си изпълнява обещанията. 

Косме
Да, Кармелито, но се чувствам неудобно. Той има много проекти и много грижи на главата си. Погледни го..няма време да се грижи за имението си. 

Пахароте
Така си е. Ако беше вложил усилията си в Алтамира, сега нямаше да сме на това положение. 

Мария Ниевес 
Затова не му споменавам нищо за имението си. Няма да искам пари от него. Неудобно ми е. 
Мелесио
Неудобно ти е? Ти не знаеш какво е неудобство! Безсрамник! Ако имаше някаква срама, щеше досега да си направил каквото трябва за Алта Грасия...но тя е глупава и след като вече ти се даде, ти си мислиш, че я притежаваш...само че не си познал с мен, не и с мен Мария Ниевес! Нито с мен, нито с Алта Грасия. Стига толкова вече...или ще направиш каквото трябва, или тя ще стане вдовица преди да се е омъжила!

Мария Ниевес
Но...но...господин Мелесио...защо побесняхте така изведнъж?

Мелесио
Имаше достатъчно време да постъпиш правилно с Алта Грасия. Всичко е защото не можеш да се изразяваш, но времето ти изтече, чуваш ли, изтече? Добре си ми беше две от момичетата ми да са сами...обаче свирецът пак започна да се чува. Ти си виновен, негоднико, ти си виновен за всичко!

Мухикита
Наздраве, Сантос! Дано миротворието и работата ти за хората траят вечно! И да се надяваме, че всичко ще мине гладко, като свеж дъжд в горещ летен ден. 
Сантос
Мухикита, не преувеличавай...Така да бъде...така да бъде...

Д-р Ариас
Така си е, Сантос. Откакто ти се върна, този град се промени много. Ето например дори Перналете се примири с амбициите си и последва закона. 

Сантос
Защото няма политическата подкрепа, която имаше преди. И сега вижда заплаха в новата политическа група, нали Мухикита?
Мухикита
Ами донякъде...

Жена 1
Господин Мухика, готвачът и Мария пак се карат в кухнята. 

Мухикита
Господа, аз тръгвам. Чувствайте се като у дома си . 

Д-р Ариас
Измъкна се на косъм, Сантос. Изглеждаш много по-добре, по-жизнерадостен, с повече воля за живот. 
Сантос
Да съм бил болен някога?

Д-р Ариас
Знаеш, че беше, Сантос. По едно време наистина се бях притеснил. Мислех си, че ще се превърнеш в алкохолик, като братовчед си, Лоренсо. 

Сантос
Знаеш ли какво...и аз се притеснявах от това. 

Д-р Ариас
Онази жена е ужасна, нали? Имам предвид Доня Барбара. 

Сантос
Да, да...но не беше само тя. Не тя ме съсипваше, а аз. Аз не приемах грешките си. Вече ги осъзнах и мога да продължа с живота си. Хубав или лош, все пак е единственият, който ни е даден. Ариас...кажи ми, как е Барбара?

Д-р Ариас
Божичко, Сантос, тази жена още те интересува. Не ми казвай, че мислиш пак да се събереш с нея....

Антонио
Марисела...занесе ли кафе на господин губернатора?

Марисела
Антонио...не тълкувай нещата погрешно. Гонсало иска да докаже авторитета си и да се погрижи за гостите си, дори пред този глупав старец. Отврат...
Антонио
Не знам, Марисела. Не ми харесва това нагло отношение, което придобива пред непознати. Не е правилно. Ще отида да видя Лусия. Тази сутрин имаше силно главоболие. 

Марисела
Кажи й, че й пращам целувки. 

Антонио
Чао. 

Жена 2
Марисела...ксероксът пак се е развалил.

Марисела
Не искам да знам! Казах на Гонсало, че трябва да го смени. Това му е лошото да работиш за тях...  v 
Сапо
И така ще бъде, губернаторе. Опитвам се да вложа значителна сума пари в региона, но...имам нужда от съдействието на правителството и воля за развитие като вашата. Това е поводът на нашата визита. И понеже знам, че сте зает човек...

Гонсало
Тръгвате ли си вече?

Сапо
Баба ми казваше, че кратките посещения са по-сладки....така че не се тревожете. Така или иначе, ще се чуем скоро, уверявам ви. V 
Барбара
Днешното ти цвете....за да ти напомня, че и днес те обичам. Сантос. На нея изпраща цветя всеки ден, а на мен не... v
Марисела
Какво правиш тук? Остави ми цветята.
Барбара
Ето! Сантос обича теб повече. 

КРАЙ

Превод: Иван Билянов
